Mack Trucks

Mack Trucks, Inc. (aastani 1922 Mack Brothers Company) on Ameerika Ühendriikide veoautotootja ning endine bussi- ja trollibussitootja. Ettevõte asutati aastal 1900 ning esimene veoauto pandi kokku aastal 1905. Aastal 2000 ostis Rootsi kontsern Volvo Mack Trucksi emafirma Renault Trucksi koos Mack Trucksiga.

Mack Trucks asutati Brooklynis, aastatel 1905–2009 tegutses firma Allentownis Pennsylvanias. Praegune peakontor asub Greensboros Põhja-Carolinas.

Tehased asuvad Lower Macungie Townshipis Pennsylvanias ja Salemis Virginias. Mõned osad valmistatakse ka Hagerstownis Marylandis. Kokkupanek toimub veel erinevates tehastes Pennsylvanias, Austraalias ja Venezuelas. Varem on Mack Trucksil olnud tehased ka Winnsboros Põhja-Carolinas, Haywardis Californias ja Kanadas.

Vaata ka
 Volvo
 Freightliner Trucks

Viited

Välislingid
 Koduleht

Kategooria:Volvo
Kategooria:Renault
Kategooria:Bussitootjad
Kategooria:Trollibusside tootjad
Kategooria:Autotootjad
Kategooria:Ameerika Ühendriikide ettevõtted